Három év hat hónap a csuklyás rablónak
Győrben, három év hat hónap börtönre ítélték az abdai benzinkút kirablóját
Jogerősen három év hat hónap börtönbüntetésre ítélte a Győri Városi Bíróság csütörtökön azt az 50 éves férfit, aki kirabolta az abdai Elvis parkban lévő AGIP-kutat május 16-án.

Vaszari Ferenc ittas állapotban gyalog ment a benzinkúthoz, és egy ötliteres kannába üzemanyagot tankolt. Majd az arcát maszkkal eltakarta, fejére csuklyát húzott, és a shopban azzal fenyegette meg az alkalmazottat, hogy felgyújtja a benzinkutat, ha nem kapja meg a bevételt. Mintegy 190 ezer forintot zsákmányolt, és gyalog távozott.
A rablót – aki büntetlen előéletű – röviddel a bűncselekmény után elfogta a rendőrség.
A vádlott az ítéletet tudomásul vette.
Szórakozás